Lav et referat af nedenstående tekst:

Tekst:
Bøgerne er solgt i mange millioner eksemplarer verden over, og i dag kan de nordjyske fans så sætte sig til rette med cola og popcorn og opleve "Fifty Shades of Grey" på det store lærred. Kvinderne er blandt andet strømmet til Nordisk Film Biografer i Kennedy Arkaden i Aalborg, hvor billetterne er revet væk. Biografdirektør Boye Elimar er noget overvældet over interessen, som overstiger hvad der er normalt for premierefilm. - Der har jo været noget omkring premieren på Ringenes Here og på den nye James Bond-film og Star Wars og så videre. Altså dem, der virkelig tænder folk og giver noget hype. Men det her, det må jeg indrømme, det slår alt, siger Boye Elimar. Trængslen mærkes særligt i biografen torsdagen igennem, men biografdirektøren har mærket interessen længe. - Hypet omkring filmen slår alt. Lige siden det er kommet frem, at man ville lave filmen, er jeg blevet bombarderet med mails om hvornår den kommer, og senest fra folk, der har lovet at købe billetter til veninderne, men nu er der udsolgt, og hvad skal de så gøre, siger Boye Elimar. Filmen har godt nok ikke fået specielt gode anmeldelser med på vejen, og hvorfor kvinderne alligevel står i kø for at komme ind i biografmørket sammen med Mr. Grey, har Boye Elimar da heller ikke en god forklaring på. - Mange har diskuteret, hvordan bogen, som også har fået dårlige anmeldelser, har kunnet sælge omkring 100 millioner eksemplarer. Det kan man jo diskutere, men det, der tæller for os, er gæsternes tilfredshed. Det vil de kommende dage vise, og hvis gæsterne er tilfredse, så er det fint, siger han.

Referat:
Nordisk Film Biografer i Aalborg har få ledige sæder på premieredagen af den meget omtalte Fifty Shades of Grey.